ตัวชอบเป็นผื่น อยู่ๆก็เป็นเหมือนโดนยุงกัด ผื่นเหมือนลมพิษ พอเกามันก็ลาม ไปเรื่อยๆ เป็นช่วงตัวส่วนบนไปถึงหน้า
สวัสดีค่ะ อาการเป็นผื่นตามตัวเหมือนโดนยุงกัด ผื่นลักษณะคล้ายลมพิษดังกล่าวมานั้น อาจจะเกิดจาก ลมพิษชนิดเรื้อรังคือเป็นมาติดต่อกันเกิน 6 สัปดาห์ ผื่นจากการถูกแมลงกัด ผื่นภูมิแพ้ผิวหนัง ผื่นแพ้สัมผัสสารที่แพ้หรือทำให้ระคายเคือง ผื่นแพ้แสง ผื่นจากเส้นเลือดอักเสบอาจจะทิ้งรอย อยู่นานเกิน 24 ชั่วโมงไม่จางไปแบบผื่นลมพิษปกติในภาวะลมพิษเรื้อรังอาจมีสาเหตุที่ต้องหาเช่นการสัมผัสของเย็นหรือของร้อน เกิดจากการออกกำลังกายทำให้อุณหภูมิในร่างกายเพิ่มสูงขึ้น ลมพิษจากการกดทับ ลมพิษจากการที่ผิวหนังถูกขูดขีด ลมพิษจากแสงแดด หรือเกิดขึ้นเองไม่มีสาเหตุ เป็นต้น ซึ่งจะต้องทำการทดสอบเพื่อยืนยันการวินิจฉัยว่าอะไรเป็นสาเหตุที่มากระตุ้นลมพิษ และแก้ไขสาเหตุนั้นๆควรไปพบแพทย์ถ้ามีลักษณะคล้ายผื่นลมพิษเรื้อรังแล้ว เพื่อหาสาเหตุของลมพิษเรื้อรังดังกล่าวไป และรับการรักษาอย่างเหมาะสม ในเบื้องต้น รับประทานยาแก้แพ้ได้ หลีกเลี่ยงสิ่งที่ทำให้เกิดลมพิษที่เป็นไปได้